Document ID: 32011R0383

KOMISIJAS ĪSTENOŠANAS REGULA (ES) Nr. 383/2011
(2011. gada 18. aprīlis),
ar kuru groza Padomes Regulu (EK) Nr. 194/2008, ar ko atjauno un stiprina ierobežojošos pasākumus attiecībā uz Birmu/Mjanmu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2008. gada 25. februāra Regulu (EK) Nr. 194/2008, ar ko atjauno un stiprina ierobežojošus pasākumus pret Birmu/Mjanmu un atceļ Regulu (EK) Nr. 817/2006 (1), un jo īpaši tās 18. panta 1. punkta b) apakšpunktu,
tā kā:
(1)
Regulas (EK) Nr. 194/2008 V pielikumā ir uzskaitīti uzņēmumi, uz kuriem attiecas konkrēti eksporta, finansējuma un ieguldījumu ierobežojumi saskaņā ar minēto regulu.
(2)
Regulas (EK) Nr. 194/2008 VI pielikumā ir uzskaitītas personas, grupas un organizācijas, kuru līdzekļi un saimnieciskie resursi ir iesaldēti saskaņā ar regulu.
(3)
Regulas (EK) Nr. 194/2008 VII pielikumā ir uzskaitīti valdības, tās locekļu vai ar tiem saistītu personu īpašumā esoši vai kontrolēti uzņēmumi, uz kuriem attiecas ierobežojumi ieguldījumiem saskaņā ar minēto regulu.
(4)
Ar Padomes Lēmumu (ES) Nr. 2011/239/KĀDP (2) aizstāj Padomes 2010. gada 26. aprīļa Lēmuma 2010/232/KĀDP (3) I, II un III pielikumu, kuros sniegts minētā lēmuma 3. panta 2. punkta b) apakšpunktā, 5. pantā un 14. pantā minēto uzņēmumu saraksts, minētā lēmuma 9., 10. un 13. pantā minēto fizisko un juridisko personu saraksts un minētā lēmuma 10. un 14. pantā minēto uzņēmumu saraksts. Ar Regulu (EK) Nr. 194/2008 īsteno Padomes Lēmumu 2010/232/KĀDP tādā apmērā, kādā ir nepieciešama darbība Savienības līmenī. Tādēļ attiecīgi būtu jāgroza Regulas (EK) Nr. 194/2008 V, VI un VII pielikums.
(5)
Attiecībā uz personām, kas noteiktas Padomes Lēmuma 2011/239/KĀDP IV pielikumā, viņu iekļaušanas minētā lēmuma II pielikumā sekas tiek apturētas. Attiecīgi nav lietderīgi viņu vārdus iekļaut Regulas (EK) Nr. 194/2008 VI pielikumā.
(6)
Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā tās publicēšanas dienā,
IR PIEŅĒMUSI ŠO REGULU.
1. pants
1. Regulas (EK) Nr. 194/2008 V pielikumu aizstāj ar šīs regulas I pielikuma tekstu.
2. Regulas (EK) Nr. 194/2008 VI pielikumu aizstāj ar šīs regulas II pielikuma tekstu.
3. Regulas (EK) Nr. 194/2008 VII pielikumu aizstāj ar šīs regulas III pielikuma tekstu.
2. pants
Šī regula stājas spēkā tās publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 18. aprīlī

Labels: 18
3
5
11